
NOVA SPECIES BRASILIANA ORDINIS SCORPIONUM 


DESCRIPTA A 


T. THORELL. 


Fam. Buthoidæ, Sim. 


Gen. Ananteris*, n. 


Cephalothorax antice truncatus, costis carens, dorso librato, 
non antice proclivi; oculi dorsuales plus duplo longius å margine 
postico cephalothoracis quam ab antico margine remoti. 

Abdominis scuta dorsualia costa longitudinali singula præ- 
dita; cauda mediocris, postice angustata, segmentis anterioribus 
undique carinatis, segmento 5.7 saltem inferius carinato, vesica 
dente sub aculeo prædita. 

Sternum parvum, sub-trapezoide, apicem late sub-truncatum 
versus sensim angustatum. 

Pectines lamellis fulcientibus (sive fulcris dentium) carentes, 
modo ex duobus ordinibus lamellarum (dorsualium et intermedi- 
arum) et ex dentibus sat multis compositi. $ 

Mandibularum digitus immobilis in -margine inferiore dente 
singulo armatus. 

Dentes laterales digitorum palporum intus seriem simplicem, 
extus seriem simplicem (vel duplicem) formantes. 

Hoc genus forma insolita sterni, præsertim vero defectu 
Julcrorum dentium pectinum ab omnibus mihi cognitis scorpio- 
nibus adeo differt, ut familia propria pro eo creari posset; quum 
vero notis reliquis ad genera nonnulla Buthoidarum, e. gr. Zso- 
metrum (cum quo etiam armatura digitorum mandibularum plane 
convenit), prope accedit, ab hac familia Ananierin nostram segre- 
gare nolui. 

4 d privativum; åvrpis, fulcrum. 

= Typus: Å. Balsanii, n. 

A. Balzanii, n., opacus, cephalothorace et scutis dorsualibus 
crasse et dense granulosis, supra nigricantibus et maculis striisque 
sub-impressis levioribus sub-testacets variatis, scutis illis plerisque 

> magno sub-testaceo utrinque notatis: cauda fusco-testacea, seg- 
mentis posterius inequaliter nigris vel nigro-maculatis, carinis 
superioribus segmentorum anteriorum nigris et sat subtiliter den- 
latis; palpis pedibusque superius nigro- et testaceo-variatis, pal- 
pis gracilibus, brachio et manu vix costatis, digitis ipsa manu 
parva saltem duplo longioribus. — Q ad. Long circa 30 millim. 

Femina ad. — Cephalothoraz, segmentis duobus primis caudae 
conjunctis paullo brevior, lateribus rectis anteriora versus non 
parum angustatus est, antice truncatus (non emarginatus), angulis 
anticis valde oblique truncatis; crasse et dense granulosus est, 
sulcis ordinariis et maculis striisque sub-impressis (clarioribus), 
quibus variatus est, levibus vel subtilius granulosis. Sulcus or- 
dinarius medius latus et profundus est, per tuberculum oculorum 
continuatus et ante id non parum dilatatus sed parum profundus, 
arcubus supraciliaribus nitidis et serie densa granulorum minorum 
praeditis. In medio, presertim antice, transversim parum convexus 
est cephalothorax, versus latera fortius convexo-declivis; dorsum 
ejus a latere visum rectum est, tuberculo oculorum non multo emi- 
nenti, ante hoc tuberculum libratum, (non proclive). Spatium inter 
oculos dorsuales, qui fere triplo longius a margine cephalothoracis 
postico quam ab antico margine distant, oculi diametro. paullo 
majus est; oculi tres utriusque lateris in seriem rectam dispositi 
sunt, posticus eorum reliquis duobus paullo minor. 

Scuta abdominis dorsualia 2.”—6.” pone limbum anti- 
cum costa singula paullo crenulata munita sunt et crasse den- 
seque granulosa, vitta transversa lata sub-impressa leviore vel 
levi utrinque przdita, quz saltem in posterioribus horum scutorum 
(ultimo excepto) formam lituræ > habet, angulo intus directo, 
Scutum 7." vestigia costæ media ostendit et praterea utrinque 
costas duas pæne parallelas dense crenulatas, anteriora versus et 
paullo foras directas, quarum interior versus apicem in angulum 
obtusum foras fracta est et pæne ad apicem anticum costz exte- 
rioris, foras et anteriora versus, continuata; inter has costas sat 
dense et crasse paulloque inæqualiter zranulosum est. Scuta ven- 

tralia levia sunt, ultimo excepto, quod costas duas breves hu- 
miles et sub-crenulatas postice habet ut et vestigia duarum ali- 
arum magis versus latera scuti sitarum, preterea granulis mino- 
ribus conspersum. Spiracula parva, angusta, dentibus mediis 
pectinum multo, fere duplo, breviora. 

Cauda mediocris, desuper visa latera anterius, saltem ad d 
segm. 5.”, pæne parallela habet, dein vero sensim angustata est. 
Segmenta 1."— 4." undique carinata sunt, supra sat late excavata 
et hic secundum medium granulis parvis sparsa, quæ aream fere 
V-formem occupant; etiam in lateribus et subter inter carinas 
granulis parvis plus minus densis (in segm. 4.? presertim densis) 
conspersa sunt hzc segmenta. Carinæ eorum superiores altæ sunt, 
dense et sat subtiliter denticulatæ, dente ultimo carinarum dor- 


sualium reliquis paullo majore; carinæ inferiores humiliores, gra- 
nulosæ vel crenulatæ. Segm. r." et 2." 10 carinas perfectas ha- 
bent, segm. duo insequentia carinas 8 perfectas et, antice, 2 ab- 
breviatas (laterales medias) Segm. s." circa triplo longius est 
quam latius, lateribus levissime rotundatis fere a medio ad api- 
cem sensim paullo angustatum, marginibus superioribus rotundatis; 
5 carinas habet, quarum duæ superiores, subtiliter crenulatæ, ex- 
cepto ad basin obsoletz sunt, tres inferiores vero distinctissimæ 

etsi tenues, et subtiliter crenulatæ. Supra versus basin granulis 
paucis parvis sparsum est segm. 5.7, in lateribus minus dense, 
subter dense et sat subtiliter granulosum (non punctis magnis im- 
pressis sparsum). Segm. 6." priore multo angustius et non pa- 
rum brevius est; vesica plus duplo est longior quam latior, segm. 
5." duplo angustior, in parte posteriore apicem versus sensim 
angustata, subter granulis humilibus sparsa, que secundum me- 
dium in duas series vel fascias inæquales disposita sunt. Sub 
aculeo dente forti triangulo munita est vesica; aculeus (in nostro 
exemplo apice abruptus) mediocris longitudinis esse videtur. 

Sternum potius trapezoide quam sub-triangulum dicendum, 
apicem truncatum versus sensim non ita multum angustatum. Par- 
vum est, plus dimidio, pæne duplo angustius quam lobi maxil- 
lares pedum 2. paris conjunctim, basi vix vel non duplo latius 
quam apice, paullo latius basi quam longius, non vel parum lon- 
gius quam latius apice. Laminæ genitales convexæ, parum lon- 
giores quam latiores, formå trianguli æquilateris fere, apice foras 

directo, angulis anteriore et posteriore rotundatis. Pectines eo 
insignes sunt, quod fulcris dentium (lamellis fulcientibus) plane 
carent: modo duas series lamellarum ostendunt, seriem dorsualium 
et seriem intermediarum. Lamellæ dorsuales tres sunt, ut in reli- 
quis formis affinibus, lamellæ intermediz 8, quarum 1.* brevior 
et latior est quam 2., hzc sat magna et duplo longior quam 
latior, reliqua. ea non parum minores, pleræque oblongæ et gra- 
datim magnitudine paullo descrescentes, omnes tamen majores (et 
non tantum pauciores) quam ut fulcra credi possint. Dentes 
pectinum 16 sunt, primus (basalis) plane eadem forma atque in- 
sequentes, modo paullo brevior;dentes 13 primi laminis interme- 
diis affixi sunt, 3 ultimi laminæ dorsuali tertiæ (ultima). Lamina 
illa media, qua pectines gerit, semicirculata fere est, postice ro- 
tundata, antice truncata et, in medio, paullo incisa. 

Mandibulæ læves et nitide, digitis brevibus. Digitus mo- 
bilis apice bifidus (furcatus) est, in margine superiore dentibus 
tribus brevibus præditus, quorum duo posteriores minuti et bre- 
vissimi sunt; in margine inferiore duobus dentibus longioribus 
est armatus. Digitus immobilis in margine superiore duos dentes 
habet, anteriorem sub-conicum, alterum magnum et apice late bi- 
fidum, in margine inferiore vero dentem sub-conicum singulum. 

Palpi debiles, cephalothorace modo circa 3!/s longiores. 
Humerus supra costas duas parallelas subtiliter granulosas habet, 
inter eas paucis granulis sparsus; postice superius aliam ejusmodi 
costam ostendit; antice superius serie sub-obliqua denticulorum 
parvorum inæqualium præditus est, infra vero costa tenui subti- 
lissime granulosa marginatus. Brachkium, quod humero circa di- 
midio est latius, antice ad longitudinem modice et satis æqualiter 
convexo-arcuatum est et denticulis nonnullis sparsum, quorum circa 
5 superiores, ut 3 inferiores, seriem longitudinalem formant; supra 
costis caret, hic magis versus basin, antice, serie granulorum 
praeditum, praterea leve. Ipsa manus parva est, humerum lati- 
tudine circiter æquans, circa dimidio longior quam latior, ad lon- 
gitudinem extus parum, intus fortiter (quasi gibboso-) convexa; 
levis est, costis et granulis carens. Digiti longi, ipsa manu circa 
duplo longiores (digitus mobilis manu postica duplo et dimidio 
longior est), leviter et æqualiter incurvi, teretes, vix evidenter co- 
stati. Utraque series dentium lateralium aciei digitorum ab apice 

digiti modo ad medium ejus pertinet, et ex sex dentibus constat: 
series exterior tamen etiam ex sex paribus dentium constare dici 
potest, quum singuli dentes hujus seriei cum dente postico or- 
dinum denticulorum mediorum par dentium transverse positum 
formare videatur. Denticuli medii ordinem basalem longissimum 
rectum et dein, inter series dentium lateralium, ordines breves 
sub-obliquos quinque formant. 

Pedes forma in Zsometris ordinaria sunt, femoribus superius 
sat dense et crasse granulosis, tibiis ibidem costis tribus granu- 
losis præditis et in margine inferiore serie setarum aculeiformium 
munitis; metatarsi quoque versus basin plus minus granuloso- 
costati sunt, calcare apicali instructi. Procursus apicalis tarsorum 
brevis et gracilis est, apice setam gracilem gerens; sub unguiculis 
apex tarsi muticus est vel modo denticulo minutissimo instructus. 

Color. — Cephalothorax nigricans, maculis et striis multis 
obscure testaceis variatus, quae sub-impressæ sunt ed ad maximam 
partem leves, partibus nigricantibus vero granulosis. Aödomen 
supra nigricans quoque, inæqualiter testaceo-marginatum et maculis 
vittisque sub-testaceis variatum, scutis dorsualibus omnibus utrinque 
vitta transversa lata leviore sub-testacea signatis, quæ saltem in 
posterioribus scutis (ultimo excepto) >-formis est. Subter ab- 
domen cum sermo, maxillis, coxis, laminis genitalibus et pecti- 
nibus sub-testaceum est. Cauda fusco-testacea et nigro-variata 
dicenda, segm. 5.” ad maximam partem nigro, segm. 6.? toto 
fusco-testaceo. Segmenta 1.”—4." fasciam mediam anteriora ver- 
sus sensim dilatatam, antice abbreviatam et inæqualem supra 
ostendunt, carinis superioribus nigris quoque; in utroque latere, 
postice, inzequaliter nigra vel nigro-maculata sunt, et segm. saltem 
4." etiam subter, postice, est nigrum; segm. 5." basi sive antice late 
et inzqualiter fusco-testaceum est, preterea pæne totum nigrum. 
Mandibulæ testaceæ, nigro-variatæ. Palpi supra nigri et valde 
inæqualiter testaceo-variati dicendi, subter, ut pedes ibidem, pæne 
toti testacei: Örachium basi supra plagam magnam testaceam 
ostendit, qua linea longitudinali sub-flexuosa nigra in duas est 
divisa; manus testacea inæqualiter nigro-lineata et -reticulata est 
apiceque nigra; digití obscure testacei basi satis anguste nigri et 
apice nigricantes sunt. Pedes testaceo- et nigro-variati, basi api- 
ceque magis testacei, femoribus tibiisque ad maximam partem 

nigris, illis maculis paucis testaceis notatis, his vitta transversa 
testacea versus apicem. Trochanteres fasciam nigram antice osten- 
dunt; metatarsi et tarsorum art. 1.5 basi plus minus nigri sunt, 

Lg. corp. 3o millim. Lg. et lat. cephaloth. paullo plus 3!/s, 
lat. front. paene 2 millim. Lg. caudæ 17/4: segm. I lg. 2, lat. 
paullo plus 2, alt. 2; II lg. 27/4, lat. 2; IV lg. 3, lat. 2; V lg. 
paullo plus 5"/2, lat. ad basin pæne 2, ad apicem 1'/2; VI lg. 
4!/» (acul. 17/2), lat. et alt. paullo plus 1 millim. Palpi 12!/s 
millim. longi: hum. lg. 3//4, lat. 1; brach. lg. paullo plus 3!/s; 
lat. paullo plus 13; lg. man. cum dig. 4"/2, lg. man. paullo 
plus 17/2, lat. ej. max. circa 1; lg. dig. mob. 37/2 millim. 

Exemplum singulum femineum, ovis repletum, examinavi, in 
Brasilia (Matto Grosso) captum et a Cel. Prof. L. Balzan dono 
mihi datum. 


Explicatio Tabula. 
Fig. 1. Ananteris Balzanii, Thor., prona. 
Digiti mandibule ejus dextre, desuper vise. 
» >» » » , a latere inferiore visæ. 
. Digitus immobilis mandibule dextre, a latere inferiore 
visus 
» 5. Pars anterior lateris inferioris trunci, cum basi extremi- 
tatum, cet.: å, maxilla; 2, coxa r.! paris; 6", lobus maxil- 
laris pedum 1. paris; c, coxa 2. paris; c*, lobus maxil- 
laris pedum 2. paris; d, coxa 3 paris; f, sternum; g, 
lamina genitalis; 4, pecten; 7, segmentum ventrale 1.7, 
» 6. Sternum, cet.: e, coxa 4. paris; f, sternum; g, lamina 
genitalis. 

» 7. Pecten dexter: Æ, laminæ dorsuales; /, laminæ interme- 
die; m, dentes pectinis. 
» 8. Pecten sinister. 

Makt delin: A.Ekbiom lith. 


ANANTERIS BALZANII, THOR. 

